Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 1170

b) A mesterképzési szakon végzettek a fenti ismeretek birtokában alkalmasak: – ismereteiket mind a gyakorlati élet területén kamatoztatni, mind az önálló tudományos kutatómunka eredményeit írásban megfogalmazni és szóban tudományos fórumokon megjeleníteni: a kutatómunka ezen a fokon elsősorban a tömegesen rendelkezésre álló (irodalmi, történeti, szociológiai, nyelvi stb.) publikálatlan források feldolgozására épül, és ez a kutatói pályán viszonylag gyors előrehaladást jósol, – történeti és modern politikai események, valamint társadalmi kérdések mélyebb megértésére, interpretálására, – a modern perzsa nyelv ismeretén túl fordítási és tolmácsolási gyakorlatok birtokában – összekapcsolva ezeket nyelvterületi tapasztalatokkal – tolmácsolási, elemzési feladatok elvégzésére, – közepes nehézségű klasszikus arab szövegek szótár segítségével való megértésére, – az iranisztika terén szerzett, ma egyre több aktualitást hordozó ismereteikkel olyan, ma általánosan és széles körben nem ismert területek, jelenségek, fogalmak és forrásadatok interpretálására, megértésére, melyek – egyedi és értékes ismeretek lévén – kutatói elfogadásukat nagyban elősegíti, valamint ezek gyakorlati hasznosíthatósága miatt azok birtokosát a munkaerőpiacon értékessé és keresetté teszi, – a széleskörű keleti (orientalisztikai) ismeretek, a nyugati kultúra és tudományos gondolkodás birtokában a mai nemzetközi politikai, társadalmi, valamint az irodalmi és 2008/120. szám művészi tevékenységnek az eddigieknél mélyebb és behatóbb megismerésére, megértésére és értékelésére.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes